ગુરુવારે બોલિવુડના ઘણા મોટા સ્ટાર્સ પ્રધાનમંત્રી નરેન્દ્ર મોદીને મળવા અને ઈન્ડસ્ટ્રી વિશે વાતચીત કરવા માટે પહોંચ્યા . આ દરમિયાન રણવીરે પીએમને ગળે મળીને એક સુંદર ફોટો ક્લિક કરાવ્યો . આ ફોટાને ઈન્સ્ટાગ્રામ પર શેર કરીને તેમણે કેપ્શનમાં લખ્યુ - જાદૂની ઝપ્પી . . આપણા દેશના માનનીય પ્રધાનમંત્રીને મળવાનું સૌભાગ્ય . રણવીર સિંહની આ પોસ્ટ પર થોડીક જ મિનિટોમાં 22 લાખથી વધુ લાઈક આવી ગયા . આ બેઠક દરમિયાન એકતા કપૂર , ભૂમિ પેડનેકર , સિદ્ધાર્થ મલ્હોત્રા , આલિયા ભટ્ટ , રોહિત શેટ્ટી , કરણ જોહર , રાજકુમાર રાવ , વરુણ ધવન , વિકી કૌશલ , આયુષમાન ખુરાના પણ પહોંચ્યા હતા . બધાએ આ બેઠકના ઘણા ફોટા શેર કર્યા . કરણ જોહરે આ મુલાકાતની એક સેલ્ફી શેર કરતા બેઠક વિશે થોડુ સંક્ષેપ કર્યુ . તેમણે પીએમ સાથેની મુલાકાતને એક અતુલ્ય અવસર ગણાવ્યો અને ફિલ્મની ટિકિટોના ભાવમાંથી જીએસટી ઘટાડવા બદલ સમગ્ર ફિલ્મ ઈન્ડસ્ટ્રી તરફથી પીએમ મોદીનો આભાર માન્યો . સિદ્ધાર્થ મલ્હોત્રાએ એક ફોટો શેર કરીને કેપ્શનમાં લખ્યુ - અમને સાંભળવા માટે નરેન્દ્ર મોદી સરનો આભાર . આ સમ્માનજનક હતુ . ફિલ્મ ઈન્ડસ્ટ્રી માટે તમારા સમર્થન માટે અમે આભારી છીએ . આ પણ વાંચોઃ હેપ્પી બર્થડેઃ સલમાનથી લઈ આમિર સુધી ફરહાન અખ્તર આગળ બધા Fail